**RMK loodushoiuosakond**  **13. juuni 2024**

**Taotlus rahvaürituse korraldamise kohta riigimetsas**

**MTÜ Eesti Skautide Ühing** palub luba **ürituse ERNA Matk 2024** korraldamiseks **Kose** vallas ja Anija vallas (haldusterritooriumitel) **Harju** maakonnas ning Järva vallas **Järva** maakonnas paikneval riigimetsa alal ajavahemikul **2.-4. august 2024.** ERNA Matk on kolmes raskusastmes (36h, 24h, 16h rada) toimuv üritus kõikidele matkahuvilistele, mis käesoleval aastal toimub juba 25. korda. Selleaastase matka start ja finiš on Kautlas ning matkarada kulgeb Kose, Anija ja Järva valla piirides. Koopia matkakaardist, kus on näha plaanitud matka ala, on leitav siin - <https://xgis.maaamet.ee/xgis2/page/link/ssAoZbg>

**Samuti palume teiepoolset kirjalikku kooskõlastust esitamiseks Kaitseliidu Tallinna Malevale, kes viib ERNA Matkal läbi vastutegevust**. Vastutegevus kasutab oma tegevuses imitatsioonivahendeid (paukpadrunid ja suits) ning tegutseb ainult inimtegevusest eemal metsateedel. Imitatsioonivahendeid kasutatakse ainult märguande eesmärgil olukordades, kui tegemist on matkal osalejate ning vastutegevuse kohtumisega. Vastutegevuse eest vastutav isik matkal on Ramil Pärdi.

Rajal on korraldajate poolt tagatud liikuv esmaabimeeskond. Üritus kooskõlastatakse eelpool toodud haldusüksuste, Keskkonnaameti, Jahimeeste Seltsi, Päästeameti ja PPA Põhja Prefektuuriga ning kontrollpunktid maaomanikega.

**Üritusest osavõtjate ligikaudne arv:** 200.

**Paikkonda saabuvate sõidukite ligikaudne arv:** 4 Kaitseliidu sõidukit + 6 matka korraldajate sõidukit. Ürituse raames ei toimu massilist inimeste ega autode üheaegset liikumist, matkajad liiguvad rajal 4- kuni 6-liikmelistes gruppides.

**Ürituse ajakava:** Algus 2.08.2024 kell 17:00, lõpp 4.08.2024 kell 14:00.

**Toitlustuse ja kaubanduse korraldus:** Ei toimu.

**Matkaala kaart on digitaalsena leitav:** <https://xgis.maaamet.ee/xgis2/page/link/ssAoZbg>

**Ürituse korraldamise eest vastutav(ad) isik(ud), nende ülesanded ja vastutus, kontaktandmed:**

* Katri Kaibiainen, ERNA Matka peakorraldaja, tel. 53 414 793, [kkaibiainen@gmail.com](mailto:kkaibiainen@gmail.com)
* Katrin Klesment, ERNA Matka infojuht, tel. 504 4076, [erna@skaut.ee](mailto:erna@skaut.ee)
* Ramil Pärdi, ERNA Matka rajameister, tel 50 44 756

Lugupidamisega

Ragnar Luup

Eesti Skautide Ühingu juhatuse esimees

/allkirjastatud digitaalselt/